recursal/SuperWikiNEXT-32B huggingface dataset:
**יאסר אסניידר אספרייה מרטינס** (בספרדית: **Yáser Esneider Asprilla Martínez**; נולד ב-19 בנובמבר 2003 בבאחו באודו שבקולומביה) הוא כדורגלן קולומביאני המשחק בעמדת הקשר ההתקפי בקבוצת ווטפורד מהפוטבול ליג צ'מפיונשיפ ובנבחרת קולומביה.

קריירת מועדונים
---------------

אספרייה גדל במחלקת הנוער של אנביגאדו מליגת העל הקולומביאנית, והחל את הקריירה המקצוענית שלו בקבוצה הבוגרת של המועדון.

ב-17 בינואר 2022 חתם אספרייה בווטפורד מהפרמייר ליג. ב-1 בפברואר הושאל בחזרה לאנביגאדו. בסך הכל ערך 40 הופעות ליגה במדי הקבוצה הבוגרת של אנביגאדו, בהן הבקיע שישה שערים.

לקראת עונת 2022/2023 חזר אספרייה לווטפורד, שירדה לפוטבול ליג צ'מפיונשיפ. ב-12 באוגוסט 2022 ערך אספרייה את הופעת הבכורה שלו במועדון, בניצחון 1-0 על ברנלי במסגרת המחזור השלישי בליגה.

קריירה בינלאומית
----------------

ב-16 בינואר 2022 ערך אספרייה את הופעת הבכורה שלו בנבחרת קולומביה, בניצחון 2-1 על נבחרת הונדורס במשחק ידידות. ב-24 בספטמבר הבקיע את שער הבכורה שלו בנבחרת, בניצחון 4-1 על נבחרת גואטמלה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  FROM ENVIGADO TO WATFORD באתר הרשמי של אנביגאדו, 17 בינואר 2022 (באנגלית)
**צ'ין יפני** (ידוע גם כ**ספניאל יפני**) הוא כלב לוויה ושעשועים יפני.

לצ'ין היפני הזנב מקורזל ומורם מעל הגב. החרטום פחוס, קצר ומופנה כלפי מעלה, העיניים גדולות ודמויות כפתורים, ובחזית הראש לרוב כתם לבן הגדול היוצר מעין הבעת תדהמה.

טיפול ובריאות
-------------

הטיפול בצ'ין היפני דורש סירוק תכוף במסרק מיוחד אשר משמר את מראה הפרווה ורכותה. בארבעת החודשים הראשונים לחייהם קשה לאלפם, אולם לאחר מכן הם לומדים במהירות את הנדרש מהם.

מראה חיצוני
-----------

כלבי צ'ין יפני ניתן למצוא בגוונים של לבן, שחור ואף לבן עם גוון אדמדם. כלבים מגזע קטן אשר שוקלים בין 3-5 קילו בלבד וגובהם עד כ-25 ס"מ.

היסטוריה
--------

מוצאו של גזע צ'ין יפני הוא ביפן ומכאן שמו. מדובר בגזע אשר התגלה בשלהי המאה ה-8 לספירה ומספרים כי הצ'ין היפני שימש ככלב שעשועים של חצרות המלוכה היפנית.

אופי
----

כלב צ'ין יפני הוא כלב אינטליגנטי מאוד אשר אוהב אתגרים וסקרן במיוחד. מדובר בכלב משפחתי ונאמן מאוד לבעליו, הוא לא נובח הרבה ואוהב לשחק עם ילדים קטנים.

קישורים חיצוניים
----------------

ויקישיתוף מדיה וקבצים בנושא **צ'ין יפני** בוויקישיתוף
* עמותת חובבי הצ'ין היפני באנגליה
* עמותת חובבי הצ'ין היפני בארצות הברית

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph314898

 |
**גארי שו** (באנגלית: **Gary Shaw**; נולד ב-21 בינואר 1961 בברמינגהאם שבאנגליה) הוא כדורגלן עבר אנגלי, ששיחק בעמדת החלוץ.

ביוגרפיה
--------

גארי שו נולד בברמינגהאם שבאנגליה בשנת 1961 והחל את דרכו בקבוצת הנוער של אסטון וילה. הוא עלה לקבוצת הבוגרים בעונת 1978/79 וערך את הופעותיו הראשונות. בגיל 17 תחת המאמן רון סאונדרס הוא ערך את הופעת הבכורה בהפסד 1–0 לבריסטול סיטי כשנכנס כמחליף. שו חתם רק כמה ימים לאחר מכן על חוזה מקצועי ראשון ביום הולדתו ה-18 ובעונת 1979/80 הפך לשחקן הרכב קבוע. שערו הראשון הגיעה ב-20 באוקטובר 1979 בניצחון 1–3 על דרבי קאונטי ובסך הכל סיים את העונה כמלך שערי אסטון וילה בליגה עם תשעה שערים ב-28 הופעות. בעונת 1980/81 קבוצתו זכתה לחיזוק בהתקפה עם החלוץ הקלאסי פיטר ווית' שזכה גם בתואר מלך שערי הליגה עם 20 שערים. שו היה מעט מאחוריו עם 18 ושניהם תרמו ביחד יותר ממחצית שערי הקבוצה שכבשה 72 שערים וזכתה במפתיע באליפות. בתום העונה זכה להיות לכדורגלן הצעיר הטוב ביותר בליגה.

שו היה שחקן מפתח בעונת 1981/82 בה אסטון וילה זכתה בפעם הראשונה והיחידה עד כה בגביע אירופה לאלופות. בשלב רבע הגמר כבש נגד דינמו קייב ובגמר הם ניצחו את באיירן מינכן 0–1. בשנת 1982 הוא זכה בפרס בראבו לשחקן הצעיר הטוב ביותר באירופה. אף על פי שבעונת 1982/83 אסטון וילה כבר לא היוותה פקטור לזכייה בליגה, שו המשיך לכבוש ועם 17 שערים עקף את חברו ווית'. התואר האחרון שזכה עימה היה הסופר קאפ האירופי נגד ברצלונה. במשחק החוץ הפסידה לה 1–0 אך במשחק הבית שו הציל אותה מהפסד עם שער שהוביל להארכה, בה ניצחו 0–3.

המשך הקריירה שלו הייתה בנסיגה כאשר נפצע קשות בברכו ב-7 בספטמבר 1983 נגד נוטינגהאם פורסט. מאז מקרה זה למעשה לא הצליח לשחזר את היכולת הטובה שהציג. אף על פי שנשאר באסטון וילה עד תום עונת 1987/88 הוא מיעט לשחק עם 17 משחקי ליגה בלבד בארבע שנים ובעונת 1984/85 לא שותף כלל. שו נאלץ לסבול מלא פחות משישה ניתוחים בברכיים. בפברואר 1988 היה בתקופת השאלה קצרה במועדון בלקפול מהליגה השלישית. ביולי אותה שנה שיחק בקופנהאבן בולנדקלוב מדנמרק ומשם עבר בקבוצות אוסטריה קלגנפורט, וולסול, קילמרנוק, שרוסברי טאון וארנסט בורל מהונג קונג שם סיים את הקריירה ב-1992.

### אנגליה עד גיל 21

לאחר הזכייה באליפות שו היה לתקווה העתידית של נבחרת אנגליה. במשחקו הראשון בנבחרת עד גיל 21 שהיה ב-25 בפברואר 1981 נגד אירלנד כבש את שערו הראשון כעבור שתי דקות בלבד, שער שהיה גם לניצחון במשחק. בעקבות הקמפיין המוצלח בגביע אירופה עם אסטון וילה הוא נכלל בסגל הנבחרת הבוגרת למונדיאל 1982, אך לבסוף לא השתתף בו.

תארים
-----

אסטון וילה
* אליפות אנגליה: 1980/81
* גביע אירופה לאלופות: 1981/82
* הסופר קאפ האירופי: 1982

אישיים
* פרס בראבו: 1982
* הכדורגלן הצעיר של השנה בליגה האנגלית: 1981
* קבוצת השנה בליגה האנגלית: 1980/81

קישורים חיצוניים
----------------

ויקישיתוף מדיה וקבצים בנושא **גארי שו** בוויקישיתוף

* פרופיל, באתר Transfermarkt
**מרי אנתוני** (11 בנובמבר 1916, ניופורט, קנטקי – 31 במאי 2014, מנהטן) הייתה כוריאוגרפית, רקדנית מודרנית ומורה למחול אמריקאית. הן בעבודתה כרקדנית והן ככוריאוגרפית, הושפעה אנתוני מאוד ממרתה גרהם ומהאניה הולם.

חייה ופועלה
-----------

אנתוני נולדה וגדלה בקנטקי. היא למדה תיאטרון במכללת גרינל באיווה, והמשיכה ללימודי מחול בבית הספר של האניה הולם בניו יורק. מאוחר יותר למדה מחול גם עם מרתה גרהם. כמו כן למדה משחק בסטודיו אייץ' בי בגריניץ' וילג'. בשנים 1943 עד 1949 רקדה בלהקת המחול של האניה הולם. בשנים 1949–1950 הייתה רקדנית ראשית במחזמר *Touch and Go* בברודוויי, לפי כוריאוגרפיה מאת הלן טמיריס. במהלך שנות ה-50 רקדה בכמה הפקות באופרה של ניו יורק, וגם חיברה כוריאוגרפיה לכמה מחזות זמר באיטליה.

בשנת 1956 הקימה אנתוני להקה משלה – "להקת המחול של מרי אנתוני". הלהקה כללה שניים משותפיה הקודמים במחול, ג'וזף גיפורד וקמרון מֶקּוֹש. הלהקה הציגה כוריאוגרפיות של אנתוני עצמה, שנטלו לעיתים קרובות נושאים ממקורות ספרותיים. שתי היצירות הידועות ביותר שלה היו "ליידי מקבת", על פי המחזה של שייקספיר, ו־*Threnody*, על פי המחזה *Riders to the Sea* של ג'ון מילינגטון סינג. במהלך שנות ה-70 הגיעה להקתה לשיא ההצלחה עם קבוצת רקדנים דינאמיים במיוחד, כולל הרקדן והמורה הנודע רוס פארקס.

בשנת 1946 החלה אנתוני ללמד במסגרת ה־New Dance Group, והוסיפה ללמד בה במשך שנים רבות. כמה מתלמידיה הפכו לכוריאוגרפים ורקדנים מצליחים, ביניהם רונלד ק' בראון, יוליסס דאב, יוריקו קימורה, ריצ'רד קאץ', דניאל מלוני, דונלד מקייל, ארתור מיטשל, אלייזה מונטה, אנאבלה לנזו, רוס פארקס, סטיב רוקס וריצ'רד סיגל. יוריקו קימורה גם רקדה לצד אנתוני עצמה, תקופה מסוימת.

בשנת 1988, שימשה מורה אורחת למחול מודרני באוניברסיטת אילינוי באורבנה-שמפיין, במחלקה למחול. שם שיחזרה את המופע "Fables for Our Times" של צ'ארלס ויידמן, שהתבסס על "Fables For Our Times and Famous Poems Illustrated" מאת ג'יימס ת'רבר.

הערות שוליים
------------

1. ↑  HB Studio Alumni
2. 1 2 3  Anna Kisselgoff (5 ביוני 2014). "Mary Anthony, Choreographer and Teacher of Modern Dance, Dies at 97". *The New York Times*. `{{cite news}}`:  (עזרה)
3. ↑  "[PDF] FEST/SPIEL/HAUS/ ST/POELTEN/ RICHARD SIEGAL/ BAYERISCHES STAATSBALLETT: MODEL 16 JAN - Free Download PDF". *silo.tips* (באנגלית). נבדק ב-2022-05-10.
4. ↑  Barnes, C. (1973, Jun 24). Ballet: A haunting work: Anna sokolow's 'rooms' is danced by anthony troupe-miss kimura stars. *New York Times (1923-)* Retrieved from ProQuest Historical Newspapers. Retrieved on 2022-05-11.
5. ↑  "Program Archive, 1988 Department of Dance choreography for February Concert, University of Illinois, Urbana-Chaplain, Krannert Center for the Performing Arts, Urbana, IL

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397452705171
* GND: 1049622448
* ISNI: 0000 0000 5321 5399
* LCCN: nr98030883
* VIAF: 108149106365768492862
* WorldCat: lccn-nr98030883

 |
**גארי לוגסי** (בצרפתית: **Gary Lugassy**; נולד ב-20 באוגוסט 1982) הוא טניסאי עבר צרפתי ממוצא יהודי. לוגסי אופיין כשחקן אשר מסתמך על ידו השמאלית.

בשיאו דורג במקום ה-194 בעולם, ב-22 באוקטובר 2007; ואילו בזוגות היה בשיאו במקום ה-340 ב-11 בספטמבר 2006.

במהלך הקריירה שלו זכה לוגסי ב-158,482 דולר. כאשר שיחק נתוניו היו 1.89 מ' על 80 קילוגרמים.

ביוגרפיה
--------

לוגסי החל לשחק באופן מקצועני בשנת 2003. באותה השנה הצליח לזכות ביחד עם מייקל קווינטרו הקולומביאני בטורניר הזוגות בטורניר באפלו בארצות הברית.

הוא זכה בתחרות הזוגות עם אלסנדרו גרווינה בצ'לנג'ר דה גרנבי 2006, בקנדה, תואר הצ'לנג'ר היחיד שלו.

בטורניר גרנבי צ'לנג'ר ב-2007 הוא ניצח במשחק מול מילוש ראוניץ', שרשם את הופעתו הראשונה אי פעם ברמה זו.

ב-12 ביולי 2009 זכה בתואר אלוף טורניר US Marly Le-Roi Open מול האלוף המכהן דאז, אלכסנדר לקרואה, ואף זכה לכתבה שהכתירה אותו כ"שחקן הכי נחמד בסבב" בעיתון ה"לה פריזיאן". בכתבה נכתב כי לוגסי לומד, במקביל לקריירה הבינלאומית שלו, תואר במנהל עסקים.

לוגסי שיחק את משחקו המקצועני האחרון ב-20 באפריל 2015. לאחר פרישתו, עבר לאמן בקבוצות טניס בצרפת למחייתו. במהלך הקריירה שלו הוא השתתף באופן קבוע בהגרלות המוקדמות של כל ארבע תחרויות הגראנד סלאם, 12 פעמים בסך הכל, אך מעולם לא הצליח להתקדם לטורניר הראשי.

קישורים חיצוניים
----------------

* גארי לוגסי, באתר ה-ATP
* גארי לוגסי, באתר ה-ITF

הערות שוליים
------------

1. 1 2  Gary Lugassy | Overview | ATP Tour | Tennis, ATP Tour
2. ↑  Gary Lugassy vs. Andreas Siljestrom - France F17 - TennisLive.com, www.tennislive.net
3. ↑  USTA Pro Circuit Tournament Notes באתר USTA, 6 ביוני 2017
4. 1 2  Gary Lugassy sans forcer, leparisien.fr, ‏13 ביולי 2009 (בצרפתית)
5. ↑  Gary Lugassy | By Tennis Club de Honfleur, Facebook
**ז'ואאו ז'ילברטו נול** (בפורטוגזית: **João Gilberto Noll;**‏ 15 באפריל 1946 - 29 במרץ 2017) היה סופר ברזילאי.

ביוגרפיה
--------

ז'ואאו ז'ילברטו נול נולד בפורטו אלגרה בשנת 1946, רביעי מבין שישה אחים. הוא למד בבית ספר קתולי ולאחר מכן ספרות באוניברסיטת ריו גראנדה דו סול. הוא הפסיק את לימודיו כדי לעבוד כעיתונאי, וסיים אותם לבסוף באוניברסיטה הקתולית האפיפיורית של ריו דה ז'ניירו. הוא התמחה בשירה לירית, אך כתיבתו היא פרוזה.

נול נפטר במרץ 2017 בפורטו אלגרה.

יצירתו
------

נול החל לפרסם סיפורים כבר בשנת 1970, אך זכה לפרסום רק ב-1980, עם צאת ספר הבכורה שלו "העיוור והרקדנית" (O cego e a dançarin), עליו זכה בשלושה פרסים ספרותיים. נול פרסם כ-20 ספרים וסיפורים רבים וזכה להצלחה רבה במכירות ובפרסים ספרותיים. יצירות של נול עובדו חמש פעמים לסרטי קולנוע ופעמיים לתיאטרון. בשנת 2013 תורגמה נובלה פרי עטו לעברית.

על יצירותיו הוא זכה 3 פעמים בפרס ספרותי ברזילאי "פרס ז'אבוטי" - בשנים 1981, 1994 (לצד אוטו לרה רסנדה) ו-1997.

כתביו בעברית
------------

* **פושטקים**, מפורטוגזית: מיכל שלו, הוצאת זיקית, 2013

קישורים חיצוניים
----------------

* 

* אתר האינטרנט הרשמי של ז'ואאו ז'ילברטו נול
* יותם שווימר, "פושטקים": הכי טוב לסופר לחיות בשוליים, באתר ynet, 11 באפריל 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266050005171
* BIBSYS: 90561214
* BnF: cb12059989q (data)
* GND: 1036801373
* ISNI: 0000 0000 8160 595X
* LCCN: n80133826
* NKC: kup20020000070733
* NTA: 315715235
* SUDOC: 028849477
* VIAF: 84498710
* WorldCat: lccn-n80133826

 |
**לרניט** הוא מינרל נזוסיליקטי (סיליקט במבנה דמוי איים) השייך לקבוצת האוליבין.

תכונות
------

נוסחת המבנה הכימי של לרניט טהור היא Ca2SiO4. שלא כמו שאר המינרלים בקבוצת האוליבין, הלרניט מתגבש במערכת המונוקלינית (חבורת סימטריות מרחבית *P21/n*) כשהפרמטרים של תא היחידה הם: Å‏a=5.5‏, b=6.74Å‏, c=9.29Å.

הלרניט מופיע בטבע בדרך כלל במקבצים גרגריים או חסרי צורה. גבישים מפותחים הם נדירים. צורתם לוחיות קצרות דמויות תיבה. הקשיות של המינרל בינונית, 6 בסולם מוס, והמשקל הסגולי הוא בממוצע 3.28.

אופטית המינרל הוא דו-צירי חיובי. מקדם השבירה של הלרניט נע בין 1.7 ל-1.73. צבעם של גבישי הלרניט הוא בדרך כלל לבן עד אפור. פיסה דקה מנוסרת של לרניט היא חסרת צבע.

המינרל נתגלה לראשונה ב-1929 בגבעת סקאוט (Scawt Hill), ליד עיר הנמל לרן במחוז אנטרים שבצפון אירלנד וקרוי על שם העיר שלידה נתגלה.

מקור ותפוצה
-----------

הלרניט מתגבש בטמפרטורות גבוהות. הוא מצוי בסלעי גיר או קירטון כתוצאה ממגע עם סלעים בזלתיים מותכים. הלרניט יציב בטווח הטמפרטורות שבין 670°C ל-520°C. מתחת ל-520°C הוא יציב למחצה ועובר התמרה לפולימורף האורתורומבי שלו, **קלציו-אוליבין**, תחת לחץ.

מקומות לדוגמה בהם ניתן למצוא לרניט כוללים את גבעת סקאוט (Scawt Hill), ליד העיר הנמל לרן במחוז אנטרים שבצפון אירלנד (המקום בו נתגלה לראשונה); האי מק (Muck) שבסקוטלנד; ב"ערוץ המוזהב" (Golden Gully), מחוז טוקאטוקה, כ-150 קילומטרים צפונית לאוקלנד שבניו זילנד; ובתצורת חתרורים (למשל בבקעת חתרורים מזרחית לערד) שבישראל.

קישורים חיצוניים
----------------

ויקישיתוף מדיה וקבצים בנושא **לרניט** בוויקישיתוף
* אתר WebMineral
* לרניט באתר Mindat
* קלציו-אוליבין באתר Mindat
* פרויקט rruf

הערות שוליים
------------

1. ↑  כך על פי אתר Mindat. עם זאת על פי אתר Mineral Galleries לא תמיד נוהגים לכלול את המינרלים המכילים סידן בקבוצת האוליבין. יתר על כן, המבנה של כל המינרלים בקבוצת האוליבין הוא אורתרומבי בעוד שהמבנה של הלרניט הוא מונוקליני.
2. ↑  לרשימה המלאה ניתן להיעזר בקישור לאתר Mindat.
הרב **יחזקאל איישישקין** (תרכ"ו, 1866 – ט' אלול תרצ"ה, 1935) רב העיירה יאשון שבליטא, ולאחר שהיגר לארצות הברית כיהן כרב קהילות מגן אברהם ובית דוד בדטרויט וראש ישיבת "נחל יצחק". מרבני תנועת המזרחי.

חייו
----

נולד ב-1866 בעיירה איישישאק שבפולין להוריו מאיר וחסיא רחל. למד בעירו אצל רב המקום, הרב טורצר. לאחר נישואיו עבר ללמוד בוולוז'ין ובקובנה, ונסמך לרבנות על ידי הנצי"ב והרב יצחק אלחנן ספקטור.

בשנת תרנ"ד מונה לכהן כרבה של העיירה יאשון, שם כיהן כ-4 שנים.

ב-תרס"ג היגר לארצות הברית, בסביבות תרס"ה מונה לכהן כרב קהילת "בית דוד" בדטרויט, והיה הרב השני לכהן בעיר, לאחר הרב אהרן מרדכי אשינסקי, ומרבני העיר הבולטים.

בשנת תרפ"ד התמנה לכהן כרבה של קהילת מגן אברהם בעיר, תפקיד בו כיהן עד מותו.

נישא לשרה (זמואינסקי) ונולדו להם חמישה ילדים.

נפטר ב-1935 בדטרויט.

פועלו
-----

היה מרבני המזרחי הבולטים בדטרויט.

כתב את הספר "מראה יחזקאל" (הוצאת וילנא תרנ"ה). בספר, הרב אשישקין מתאר את מצבם הרע של עם ישראל בגלות ומשבח את עמידתם האיתנה:

> 
> ..אבל לא כן כוח היהודי, כמה אבני נגף וצורי מכשול היו על דרכו בימי הבינים, איה שוקל איה סופר הרפתקאות דעדו עליו, היה למשל בעמים, וימררהו ורובו וישטמהו בעלי חצים, ויכוננו חצם על יתר לירות במו אפל לו, ויטלטלהו טלטלה גבר, והוא חגר שארית כוחותיו, וישנס את מתניו, כלי גולה עשה לו...כמה גזירות גזרו עליו בימי הבינים להעבירו מעל חוקי תורתו הקדושה, והוא נטה שכמו לסבול עינוים קשים ומרים, בעד תורתו באש ובמים..
> 
> 
> 
> — מראה יחזקאל אות א
> 

כמו כן, בשנת תרפ"א הוציא ספר נוסף בשם דבר יחזקאל שמכיל דרושים ושאלות ותשובות ובעניינים שונים. בספר, הרב אשישקין פותח בדרשות ומסיים בשאלות ותשובות בהלכה על פי אגדת התלמוד בבא קמא דף ס', שם רבי יצחק נפחא התחיל לדרוש באגדה וסיים בהלכה. הספר יצא בשנה בה נפטרו שני הוריו והוקדש להם. פרסם מאמרים בכתבי עת תורניים לאורך השנים, בהם הבאר, המאסף, יגדיל תורה, הפרדס ועוד.

קישורים חיצוניים
----------------

* מראה יחזקאל,יחזקאל בן מאיר - וילנא תרנ"ה באתר hebrewbooks.
* דבר יחזקאל, יחזקאל אשישקין - דטרויט תרפ"א באתר hebrewbooks.
* תמונתו ותמונת קברו, באתר find a grave
* Rabbi Yechezkel Aishiskin, באתר kevarim.com קברי צדיקים באמריקה

הערות שוליים
------------

1. ↑  בספר **דור רבניו וסופריו** חלק ו עמ' 12 נכתב שנולד בו' אלול תרכ"ג. אולם לפי קברו ותעודת הפטירה הרשמית שלו, נולד רק בתרכ"ו
2. ↑  **דור רבניו וסופריו**, כרך ו, עמ' 12
3. ↑  **היהודי - א**, תרצ"ח, עמ' 77
4. ↑  **אפריון <בודפשט> תרפ"ד**, עמ' 306
5. ↑  Unknown, מורשת חכמי אמעריקא: גלגולה של תמונה - האירוע, התאריך והמיקום הכל שגוי.... באתר מורשת חכמי אמעריקא, ‏יום שלישי, 30 בספטמבר 2014
6. ↑  November 15, 1935 - Image 5, The Detroit Jewish News Digital Archives (באנגלית)
7. ↑  מתוך הקדמת הספר
8. ↑  לדוגמא, **הבאר, שנה א' חלק א' כרך א'**, עמ' מא
9. ↑  גר הייתי בארץ נוכריה⁩ | ⁨דער אידישער וועכטער⁩ | 1 מאי 1912 | אוסף העיתונות | הספרייה הלאומית, באתר www.nli.org.il
המדינות החברות בארגון בכחול כהה. השטחים האוטונומיים העמיתים בכחול בהיר
**המועצה הנורדית** ו**מועצת השרים הנורדית** הן ארגונים בינלאומיים שמטרתם - שיתוף פעולה בין המדינות הנורדיות. 
המועצה הנורדית הוקמה בתום מלחמת העולם השנייה. בשנת 1952 יצרה שוק עבודה משותף, המאפשר תנועה חופשית של עובדים בין המדינות החברות, בלא צורך בדרכונים.

חברות הארגון
------------

* מדינות:
	+ דנמרקדנמרק דנמרק
	+ פינלנדפינלנד פינלנד
	+ איסלנדאיסלנד איסלנד
	+ נורווגיהנורווגיה נורווגיה
	+ שוודיהשוודיה שוודיה
* שטחים אוטונומיים עמיתים:
	+ איי פארואיי פארו איי פארו (דנמרק)
	+ גרינלנדגרינלנד גרינלנד (דנמרק)
	+ אולנדאולנד אולנד (פינלנד)
* משקיפות:
	+ אסטוניהאסטוניה אסטוניה
	+ לטביהלטביה לטביה
	+ ליטאליטא ליטא
	+ שלזוויג-הולשטייןשלזוויג-הולשטיין שלזוויג-הולשטיין (גרמניה)
	+ לפלנדלפלנד מועצת הסאמי

ניהול הארגון וסמכויותיו
-----------------------

משרדי המועצה ממוקמים בקופנהגן שבדנמרק. לארגון נציגויות בכל המדינות החברות. לארגון אין כוח משלו. המדינות החברות וממשלותיהן צריכות ליישם את החלטות המועצה באמצעות חקיקה מקומית בכל אחת מבתי המחוקקים של חבריה.

מאחר שדנמרק, נורווגיה איסלנד ופינלנד הן חברות נאט"ו, ושוודיה היא מדינה נייטרלית אין שיתוף פעולה צבאי בין חברות המועצה.

שפות העבודה של המועצה הן שוודית, נורווגית ודנית.

היסטוריה
--------

המועצה הנורדית הייתה במקורה ארגון שיתוף פעולה בין-פרלמנטרי. בשנת 1971 הוקמה **מועצת השרים הנורדית** שמטרתה שיתוף פעולה בין-ממשלתי.

בשנות ה-60 של המאה ה-20 נעשה ניסיון להרחיב את סמכויות המועצה ולהקים ארגון הדומה לקהילה הכלכלית האירופית.
נערך משא ומתן לצורך חתימה על אמנה במטרה להקים ארגון זה שהיה אמור להיקרא "נורדק". הניסיון נכשל בשל סירובה של פינלנד לאשרר את ההסכם בגלל יחסיה המיוחדים עם ברית המועצות. בהיעדרה של הסכמת פינלנד פנו נורווגיה ושוודיה וביקשו להצטרף לקהילה הכלכלית האירופית. דנמרק הצטרפה ב-1973. שוודיה ופינלנד הצטרפו לבסוף לאיחוד האירופי בשנת 1995.

ראו גם
------

* איחוד ההגנה הסקנדינבי

קישורים חיצוניים
----------------

ויקישיתוף מדיה וקבצים בנושא **המועצה הנורדית** בוויקישיתוף
* אתר האינטרנט הרשמי של המועצה הנורדית
* המועצה הנורדית - שאלות ותשובות
* המועצה הנורדית, ברשת החברתית פייסבוק

* המועצה הנורדית, ברשת החברתית טוויטר

* המועצה הנורדית, ברשת החברתית LinkedIn

הערות שוליים
------------



| **המועצה הנורדית** |
| --- |
| מדינות | איסלנדאיסלנד איסלנד • דנמרקדנמרק דנמרק • נורווגיהנורווגיה נורווגיה • פינלנדפינלנד פינלנד • שוודיהשוודיה שוודיה |
| שטחים אוטונומיים | אולנדאולנד אולנד • איי פארואיי פארו איי פארו • גרינלנדגרינלנד גרינלנד |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007448112105171
* BnF: cb11862091j (data)
* GND: 1008657-2
* ISNI: 0000 0001 2364 3656
* LCCN: n80089973
* SUDOC: 026357348
* VIAF: 151897204
* WorldCat: lccn-n80089973

 |
ספר שירים מאת דוברושין
**יחזקאל דוֹבְּרוּשִׁין** (ברוסית: **Иезекииль Моисеевич Добрушин**;‏ 1883, מוטין, פלך צ'רניגוב, האימפריה הרוסית – נרצח בידי השלטון הסטליניסטי כנראה ב"אוגוסט השחור", בשנת 1952) היה משורר יידיש, מתרגם, מחזאי, מבקר ועורך.

חייו
----

נולד בעיירה מוטין שליד קרולבץ (Кролевец), בפלך צ'רניגוב שבדרום-מערב האימפריה הרוסית (בתחום המושב היהודי; כיום באוקראינה) למשפחה אמידה של סוחרי יערות. למד בבית ספר יהודי ממשלתי, והשתלם בלימודי לשונות זרות. לימים היה למתרגם ליידיש, ותרגם מיצירתם של טובי הסופרים באירופה.

בהיותו כבן עשרים, יצא דוברושין לצרפת, ולמד בסורבון שבפריז, שם השלים לימודי משפטים. הוא חזר לאוקראינה בשנת 1909, והשתקע בקייב. החל את דרכו כמורה בסמינר למורים בעיר, ובשנת 1920, לאחר המהפכה, עבר למוסקבה, וישב בה עד גירושו למחנה המוות בסיביר.

במוסקבה נתמנה דוברושין לפרופסור לספרות יידיש באוניברסיטה העממית היהודית, שהוקמה בידי הקומוניסטים. הוא היה פעיל בתחום ספרות היידיש, ואף היה מזכיר אגודת הסופרים היהודים, תפקיד חשוב מטעם השלטונות. בעת מלחמת העולם השנייה היה דוברושין מהדמויות הבולטות בוועד היהודי האנטי-פשיסטי, יצירותיו נתפרסמו בכל רחבי ברית המועצות, והוא זכה לפרסום רב.

בסוף שנת 1948 נאסר יחזקאל דוברושין, נחקר ועונה בידי השלטון הסובייטי, וגורש למחנה עבודה ומעצר בסיביר. שם כנראה הוצא להורג, עם סופרים יהודים נוספים, ב"אוגוסט השחור" של שנת 1952.

דוברושין פרסם כארבעים כרכים של סיפורת ושירה ביידיש, והיה בין מייסדי ספרות הילדים היהודית בברית המועצות. הוא פרסם מקראות לילדים, קבצים ומאספים של ספרות ואמנות. בראשית דרכו אף פרסם מעט בעברית, אך עד מהרה עבר ליידיש, שלה נתן את כל כוחו. הוא הרבה לתרגם, ובין השאר תרגם מיצירות אלכסנדר בלוק, ויקטור הוגו, אנטול פראנס ואחרים.

נכון ל-2006, לא תורגם לעברית אף ספר מספריו.

דוברושינו, כפר באזור סאקי בחצי האי קרים, נקרא על שם יחזקאל דוברושין

קישורים חיצוניים
----------------

* יחזקאל דוברושין, במהדורת האינטרנט של האנציקלופדיה היהודית בשפה הרוסית (ברוסית)
* עוד על דוברושין במאמר של דב לוין
* רשימת הפרסומים של יחזקאל דוברושין, בקטלוג הספרייה הלאומית
* יחזקאל דוברושין (1883-1952), דף שער בספרייה הלאומית

הערות שוליים
------------

1. ↑  על מה שמחים ומתלוננים תושבי דוברושין, מחוז סאקי?

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284213405171
* GND: 172659760
* ISNI: 0000 0000 2650 6721
* LCCN: n83120191
* NTA: 239073541
* VIAF: 25978585
* WorldCat: lccn-n83120191

 |
|  |
| --- |
| **כווית** |
| סמל כווית |
| ערך זה הוא חלק מסדרת**ממשל ופוליטיקה של כווית** |
| * **חוקה**
* **אמיר**
	+ סבאח אל-אחמד אל-ג'אבר א-סבאח
* **ראש ממשלה**
	+ ג'אבר מובארכ אל חמד א-סבאח
* **פרלמנט**
* **מחוזות כווית**
* **יחסי חוץ**
 |

**המועצה הלאומית של כווית** (בערבית: **مجلس الأمة**) היא בית המחוקקים החד-ביתי של כווית. המועצה הלאומית מתכנסת בבירת כווית, כווית סיטי. במועצה אין מפלגות, משום שמפלגות פוליטיות אינו חוקיות בכווית, וכל חבר מועצה מתמודד ונבחר כעצמאי. המועצה הלאומית מורכבת מ-50 חברים נבחרים, יחד עם שרי ממשלה ממונים.

סקירה
-----

המועצה הלאומית הוקמה בשנת 1963.

המועצה כוללת 50 חברים, ועוד 16 שרים שנחשבים כסגנים. לשרים יש אותן זכויות כמו חברי הפרלמנט הנבחרים, למעט שני חריגים: הם אינם משתתפים בוועדות המועצה ואינם יכולים להצביע כאשר יש הצבעת אי-אמון נגד אחד מן השרים. חברי המועצה נבחרים ל-4 שנים.

בהתאם לסעיף 107 של חוקת כווית, המועצה הלאומית יכולה להתפרק על ידי האמיר בצו, תוך ציון הסיבות לפירוק. עם זאת, המועצה הלאומית לא תפורק שוב מאותה עילה, ויש לקיים את הבחירות למועצה חדשה תוך תקופה שלא תעלה על חודשיים ממועד הפירוק.

בשנת 2001 טען חוקר בשם נתן ג'יי בראון שהמועצה של כווית היא הפרלמנט העצמאי ביותר בעולם הערבי. בשנת 2009 טען החוקר הישראלי ערן סגל שהוא בין הפרלמנטים החזקים והטובים במזרח התיכון.

### שוויון מגדרי

בשנת 2005 אושר לנשים להשתתף בבחירות למועצה. בבחירות 2006 ו-2008 אף מועמדת לא זכתה במושבים. נשים זכו לראשונה במושבים באספה הלאומית בבחירות 2009, שבהן נבחרו ארבע נשים.

מבנה המועצה
-----------

בניין המועצה תוכנן על ידי האדריכל הדני ירן אוטזון, שתכנן גם את בית האופרה של סידני. הבניין תוכנן ב-1972 והסתיימה בנייתו ב-1982. הבניין ניזוק קשות בפברואר 1991 כאשר כוחות עיראקים שנסגו מן מהמדינה, בעקבות מלחמת המפרץ, הציתו אותו, אך הוא שוחזר מאז.

גושים פוליטיים
--------------

אף על פי שמפלגות אסורות בכווית, ישנם 3 גושים פוליטיים במועצה:

* הגוש הליברלי-חילוני
* הגוש השעבי-פופוליסטי: קואליציה של סונים ושיעים, ליברלים וארגונים פוליטיים לאומניים עם התמקדות בנושאי מעמד הביניים.
* הגוש האסלאמיסטי: מורכב מחברים אסלאמיסטים סונים.

ראו גם
------

* פוליטיקה של כווית
* בתי מחוקקים לפי מדינה

קישורים חיצוניים
----------------

ויקישיתוף מדיה וקבצים בנושא **המועצה הלאומית של כווית** בוויקישיתוף
* 

* אתר האינטרנט הרשמי של המועצה הלאומית של כווית (בערבית)

הערות שוליים
------------

1. ↑  המועצה הלאומית של כווית, באתר Google Arts & Culture
2. 1 2 3 4  Wayback Machine, web.archive.org
3. ↑  A Look at the Architecture of Jorn Utzon, ThoughtCo (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7631834-5
* VIAF: 242333105
* WorldCat (עם VIAF): 242333105

 |
**מרסלו אנדרס סילבה פרננדס** (בספרדית: **Marcelo Andrés Silva Fernández**; נולד ב-21 במרץ 1989 במרסדס שבאורוגוואי) הוא כדורגלן אורוגוואי המשחק בעמדת הבלם בקבוצת ריאל סולט לייק.

קריירת מועדונים
---------------

סילבה גדל במחלקת הנוער של דאנוביו. ב-13 בספטמבר 2009 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-77 בהפסד 1-0 לליברפול במסגרת המחזור השלישי בליגת העל האורוגוואית. ב-5 בדצמבר הבקיע את שער הבכורה שלו במועדון, שער בדקה ה-49 בניצחון 2-0 על סנטרל אספניול במסגרת המחזור ה-13 בליגה. הוא שיחק בקבוצה הבוגרת של המועדון במשך עונה אחת, בה הבקיע 3 שערים ב-19 הופעות.

ב-24 ביולי 2010 חתם סילבה באלמריה מליגת העל הספרדית. ב-18 בספטמבר ערך את הופעת הבכורה שלו במועדון, כששיחק 72 דקות בהפסד 1-0 לאספניול במסגרת המחזור השלישי בליגה. ב-5 בפברואר 2011 הבקיע את שער הבכורה שלו במועדון, שער בדקה החמישית בניצחון 3-2 על אספניול במסגרת המחזור ה-22 בליגה. בעונתו הראשונה במועדון היה שותף לירידתו לליגת המשנה. בתחילת עונת 2011/2012 לא הרבה סילבה לשחק במדי הקבוצה, ובחצי השני של העונה הושאל לפניארול מליגת העל האורוגוואית. ב-1 במרץ 2012 ערך את הופעת הבכורה שלו במועדון, כששיחק 90 דקות והבקיע שער בניצחון 4-1 על בייה ויסטה במסגרת המחזור הראשון בליגה. הוא ערך 11 הופעות ליגה במועדון, בהן הבקיע שני שערים, ובנוסף לקח חלק בגביע ליברטדורס. בעונת 2012/2013, בה חזר לאלמריה ערך 20 הופעות ליגה והיה שותף לחזרתו של המועדון לליגת העל. בעונה הבאה ערך 2 הופעות ליגה בלבד.

ב-1 באוגוסט 2014 חתם סילבה בלאס פאלמס מהליגה הספרדית השנייה. ב-10 בספטמבר ערך את הופעת הבכורה שלו במועדון, כששיחק 90 דקות בניצחון 2-0 על מיורקה במסגרת גביע המלך הספרדי. ב-19 באוקטובר ערך את הופעת הבכורה שלו בליגת העל הספרדית, כשנכנס כמחליף בדקה ה-88 בניצחון 2-0 על נומנסיה במסגרת המחזור התשיעי בליגה. ב-2 בדצמבר הבקיע את שער הבכורה שלו במועדון, שער בדקה ה-79 בניצחון 2-1 על סלטה ויגו במסגרת גביע המלך הספרדי. ב-11 בינואר 2015 הבקיע את שער הבכורה שלו בליגת העל הספרדית, שער בדקה ה-55 בניצחון 5-3 על ריאל סרגוסה במסגרת המחזור ה-20. הוא שיחק במועדון במשך עונה אחת, בה ערך 23 הופעות ליגה והבקיע שער אחד, שסייעו למועדון להעפיל לליגת העל.

ב-22 ביולי 2015 חתם סילבה בריאל ואיאדוליד מליגת המשנה הספרדית. ב-22 באוגוסט ערך את הופעת הבכורה שלו במועדון, כששיחק 90 דקות בהפסד 1-0 לקורדובה במסגרת המחזור הראשון בליגה. ב-24 בינואר 2016 הבקיע את שער הבכורה שלו במועדון, שער בדקה ה-11 בניצחון 2-0 על קורדובה במסגרת המחזור ה-22 בליגה. בעונתו הראשונה במועדון ערך סילבה 31 הופעות ליגה, בהן הבקיע שער אחד.

קישורים חיצוניים
----------------

ויקישיתוף מדיה וקבצים בנושא **מרסלו סילבה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu
**המועצה הסודית העליונה** (ברוסית: **Верховный тайный совет**) הייתה מוסד ממשלתי עליון באימפריה הרוסית שהתקיים בין השנים 1726–1730, וכלל עד 8 חברים. היא הוקמה כמועצה מייעצת, אך עד מהרה הפכה למוסד המחליט.

עם תחילת שלטונה של יקטרינה הראשונה הורגש צורך בהקמת מוסד שיסביר לצאריצה, שהייתה מודעת לכך שאין לה יכולת והתאמה לניהול המדינה, את מצב העניינים במדינה. המוסד הוקם בפברואר 1726, וכלל את החברים הבאים: אלכסנדר מנשיקוב, פיודור אפרקסין, גברייל גולובקין, פיוטר טולסטוי, דמיטרי גוליצין ואנדריי אוסטרמן. כחודש לאחר ההקמה למועצה התווסף חתנה של יקטרינה, קארל פרידריך, הדוכס מהולשטיין-גוטורפ. ניתן לראות שהרוב המוחלט במועצה היה של תומכי הרפורמות של פיוטר הגדול.

בהתאם להחלטות שהתקבלו, הסנאט הפך לכפוף למועצה, וחברי הסנאט החלו להישבע אמונים לצאר ולהנחיות המועצה. נאסר להוציא צו שאינו חתום על ידי הצאר וחברי המועצה. בהתאם לצוואתה של יקטרינה, בטרם הגעת פיוטר השני לבגרות הועבר כל השלטון במדינה למועצה. המועצה יכלה לקבל החלטות בכל תחום, למעט שינוי סדר העברת השלטון ובחירת יורש העצר.

תוך מספר שנים השתנה הרכב המועצה באופן מהותי:

* פיוטר טולסטוי הודח לאחר מאבקי שליטה עם אלכסנדר מנשיקוב;
* אלכסנדר מנשיקוב עצמו הודח במהלך שלטונו של פיוטר השני;
* פיודור אפרקסין נפטר;
* הדוכס מהולשטיין הפסיק את השתתפותו בישיבות.

וכך, מההרכב המקורי נשארו 3 חברים בלבד. בשנת 1730, כאשר נפטר פיוטר השני, 4 מחברי המועצה היו בני משפחת דולגורוקי, ועוד 2 אחים בני גוליצין. קבוצה זו החליטה על כתיבת חוקה למדינה והכנסת הגבלות משמעותיות לשליטת הקיסר. לרעיון זה קמה התנגדות רחבה בקרב האצולה וגם מצד שניים מחברי המועצה – גברייל גולובקין ואנדריי אוסטרמן. בפברואר 1730 קיבלה אנה, קיסרית רוסיה (אשר בעצמה הוזמנה להיות קיסרית על ידי המועצה הסודית העליונה) מכתב, שבו ביקשו ממנה נציגי האצילים שלא לקבל על עצמה את המגבלות שהתגבשו על ידי המועצה. בתמיכת יועצה הקרוב ארנסט בירון, האצולה והצבא, ביטלה הקיסרית את כתב הדרישות של המועצה. בהתאם לצו קיסרי מ-4 במרץ 1730, בוטלה המועצה.

תוך זמן קצר, חברי המועצה שתמכו בהטלת מגבלות על שלטון הצאר הוצאו לגמלאות, ובחלקם אף הוצאו להורג. גברייל גולובקין ואנדריי אוסטרמן קודמו לתפקידי מפתח במדינה.

קישורים חיצוניים
----------------
**נהר הבגמטי** (בנפאלית: **बागमती खुसी, बागमती नदी**) הוא נהר הזורם בעמק קטמנדו באורך של 597 ק"מ ומהווה קו הפרדה בין קטמנדו ללליטפור. בקרב בודהיסטים והינדואים הנהר נחשב קדוש ומימיו מהווים מי טהרה לאבלים שאת גופות מתיהם מטבילים בנהר 3 פעמים לפני שריפתן. לצידי הנהר מצויים מקדשים רבים. מוצאו של הנהר הוא בהרי ההימלאיה ונמשך עד למפגש נהר במדינת ביהר בצפון הודו.
בשנים האחרונות עקב ריבוי האוכלוסייה בעיר ופינוי האשפה לתוך הנהר, הוא נעשה למזוהם במיוחד.

היסטוריה
--------

הנהר נחשב מקור לציוויליזציה ולעיור בנפאל ומוזכר בכתבי וינאיה פיטקה כנהר "וואגומודה" (בנפאלית: **वग्गुमुदा**) ובעוד כמה כתבי יד בודהיסטים עתיקים.

גאוגרפיה
--------

מימיו של נהר הבגמטי נובעים מגבעות בפארק הלאומי שיבאפורי בכפר בגדוואר הממוקם כ-15 ק"מ מעמק קטמנדו. הוא מתחיל ממפגש של 3 זרמי מים הנשפכים דרך גרגויל הבנוי בצורת פה של טיגריס. הנהר עובר בעמק, מפריד בין קטמנדו ללליטפור ונמשך דרומית מזרחית לאזורים המישורים בדרום נפאל. לאחר מכן חוצה בין נפאל להודו בסמוך לכפר בראהמפורי עד שבסופו של דבר
מתחבר לנהר הגנגס בצפון הודו.

גלריה
-----

* צילום הנהר משנות ה-50צילום הנהר משנות ה-50
* מקדשים ומבנים לצידי הנהר כיוםמקדשים ומבנים לצידי הנהר כיום
* מפל מים בסונדריג'אלמפל מים בסונדריג'אל

ראו גם
------

* עמק קטמנדו
* לליטפור

קישורים חיצוניים
----------------

ויקישיתוף מדיה וקבצים בנושא **בגמטי** בוויקישיתוף
* בגמטי, באתר אנציקלופדיה בריטניקה (באנגלית)

הערות שוליים
------------

1. ↑  Background Cultural Information on the Bagmati River & Pashupatinath Temple, Katrina Keane (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534987105171
* LCCN: sh97005430

 |
הרב פרופ' **יצחק קראוס** (נולד בכ"ד בתשרי ה'תשי"ט, 8 באוקטובר 1958), מכהן כמרצה במכון הגבוה לתורה באוניברסיטת בר-אילן. הוא חוקר משנתו של הרב יהודה אלקלעי, וחוקר חסידות חב"ד במאה ה-20, לשעבר נשיא המכללה האקדמית הרצוג בגוש עציון.

ביוגרפיה
--------

למד בישיבת בני עקיבא בנתניה ובישיבת כרם ביבנה. שירת בצה"ל בחיל השריון, במסגרת ההסדר. למד והוסמך לרבנות בישיבת עטרת כהנים.

את לימודיו האקדמיים החל במכללת מורשת יעקב לתעודת הוראה במדעי היהדות. בעל תואר מוסמך בהצטיינות במדעי היהדות מטעם Baltimore Hebrew University. נושא התזה היה "שלוש השבועות כיסוד למשנתו האנטי ציונית של ר' יואל טייטלבוים", בהנחיית ד"ר שמעון שוקק. בעל תואר ד"ר מהמחלקה לפילוסופיה יהודית באוניברסיטת בר-אילן על הדיסרטציה - "לחיות עם הזמן: הגות והנהגה - הלכה ומעשה במשנתו של הרב מנחם מנדל שניאורסון האדמו"ר מליובאוויטש", בהנחיית: פרופ' משה חלמיש. קראוס זכה בשנת תשס"א בפרס הצטיינות מטעם הקרן לחקר הקבלה ע"ש שלמה מוסיוף באוניברסיטת בר-אילן, ומטעם קרן שופף באוניברסיטה בשנת תשנ"ט.

בשנים תשס"ג–תשס"ד היה ראש החוג למחשבת ישראל במכללת אורות ישראל. בשנים תשנ"ד-תשס"ד היה סגן ראש המדרשה לנשים במכון הגבוה לתורה, אוני' בר-אילן, ובתשס"ה–תש"ע היה ראש המדרשה. בשנים תשע"א - תשע"ה כיהן כנשיא מכללת הרצוג.

קראוס היה חבר בוועדת חינוך הבת במינהל החינוך הדתי במשרד החינוך והתרבות ובוועדת החינוך של תנועת עמינדב לשירות לאומי, כיהן כרב בית הכנסת "שירה חדשה" בגבעת שמואל. נשוי לפרופ' שרית קראוס ואב לחמישה ילדים, מתוכם שניים מאומצים.

ספרו
----

* **השביעי – משיחיות בדור השביעי של חב"ד**, ספריית יהדות כאן ועכשיו, הוצאת ידיעות אחרונות, תשס"ז

קישורים חיצוניים
----------------

* שאלת מחקר: ד"ר יצחק קראוס, מבט אישי אל האנשים העומדים בחזית המחקר, בשיחה על חסידות חב"ד, אנציקלופדיית ynet
* הרב יהודה אלקלעי - החוזה הראשון,
* יצחק קראוס (1959-), דף שער בספרייה הלאומית

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301782905171

 |
יפןיפן
זהו שם יפני; שם המשפחה הוא איידה. 
**שוג'ירו איידה** (ביפנית: 飯田 祥二郎;‏ 8 באוגוסט 1888 – 23 בינואר 1980) היה לוטננט גנרל יפני, שפיקד על ארמיות במהלך מלחמת העולם השנייה וכן על הפלישה היפנית לתאילנד והמערכה על בורמה.

ביוגרפיה
--------

איידה נולד בימאגוצ'י, שבאימפריה היפנית. הוא הצטרף לצבא הקיסרי בשנת 1908, ובשנת 1918 הוא כבר החזיק בדרגת קפטן. הוא לקח חלק בהתערבות מדינות ההסכמה במלחמת האזרחים ברוסיה, התערבות שיזמו ארצות הברית בריטניה ויפן במשותף במטרה לעצור את מלחמת האזרחים ברוסיה. בין השנים 1932–1934 מילא מגוון תפקידים ניהוליים. בשנת 1934 מונה כמפקד הרגימנט הרביעי של המשמר הקיסרי (近衛師団). בשנת 1935 ניתן לו לפקד על הדיוויזיה ה-4, הוא החזיק בתפקיד עד שנת 1937.

בשנת 1938, עם פרוץ מלחמת סין–יפן השנייה, מונה איידה למפקד הארמייה ה-1, ולחם בהצטיינות בקרבות נגד הסינים. בנובמבר של אותה שנה הועלה לדרגת לוטננט-גנרל, והועבר לפקד על חיל המצב היפני באי טאיוואן. בשנת 1939 הוחזר לפקד על המשמר הקיסרי, והחזיק בתפקיד עד 1941. עם פרוץ המערכה באסיה ובאוקיינוס השקט במסגרת מלחמת העולם השנייה, הועבר איידה דרומה ופיקד על הארמייה ה-25 שהוצבה בהודו-סין (שנכבשה בידי היפנים בשנת 1940). ב-8 בדצמבר בעקבות סירובו של שליט תאילנד פלק פיבונסונגרם לסייע ליפנים, חצתה הארמייה ה-15, שהייתה אף היא תחת פיקודו של איידה, את הגבול מהודו-סין לתאילנד. תוך יום אחד התפרק הצבא התאילנדי ופיבונסונגרם הסכים לתנאים היפניים.

בינואר 1942 חצה איידה עם הארמייה ה-15 שלו את הגבול לבורמה, פותח בכך את המערכה על בורמה. איידה פתח במתקפה על פרובינציית טֵנָאסֶרים (כיום טאנינת'ארי), שבדרום בורמה. היפנים חצו את מעבר קווקרייק (Kawkareik), ולאחר לחימה עיקשת כבשו את עיר הנמל מוּלמיין (כיום מאולאמין) השוכנת על שפכו של נהר סאלווין. חיילים מדיוויזיית הרגלים ה-17 ההודית ניסו לסגת על מעבר לנהר סיטאנג, אך הם אוגפו על ידי כוחות יפניים. מרבית בורמה נפלה תוך זמן קצר יחסית. בשנת 1943 נקרא חזרה ליפן, אולם פרש משירות פעיל שנה לאחר מכן. עם זאת ב-1945 הוא חזר שוב לצבא, ופיקד על הארמייה ה-30 במנצ'וריה. אולם עם פרוץ מבצע סערת אוגוסט פרקו הסובייטים את הארמייה שלו, והוא עצמו נפל בשבי ושוחרר רק בשנת 1960. הוא מת בטוקיו בשנת 1980 בגיל 91.

לקריאה נוספת
------------

* Hayashi, Saburo; Cox, Alvin D (1959). Kogun: The Japanese Army in the Pacific War. Quantico, VA: The Marine Corps Association.
* Allen, Louis (1986). Burma: the Longest War 1941-45. J.M. Dent and Sons.
* Latimer, John (2004). Burma: The Forgotten War. John Murray.

קישורים חיצוניים
----------------

ויקישיתוף מדיה וקבצים בנושא **שוג'ירו איידה** בוויקישיתוף
* שוג'ירו איידה באתר הגנרלים של מלחמת העולם השנייה.
* The Pacific War Online Encyclopedia
* סדרי הכוחות היפניים בפלישה לתאילנד, באתר World War II Armed Forces

הערות שוליים
------------

1. ↑  אנדרו רוברטס, **סערת המלחמה: היסטוריה חדשה של מלחמת העולם השנייה**, הוצאת דביר, עמ' 219.
2. ↑  אנדרו רוברטס, **סערת המלחמה: היסטוריה חדשה של מלחמת העולם השנייה**, הוצאת דביר, עמ' 220.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 7560 8574
* NDL: 01159449
* VIAF: 252192821
* WorldCat: viaf-252192821

 |
**אסטון מרטין DBX** (באנגלית: **Aston Martin DBX**) היא מכונית ספורט במרכב קרוסאובר, בעלת חמישה מקומות ישיבה, שמיוצרת על ידי אסטון מרטין משנת 2019. היא הוצגה בנובמבר 2019 והגיעה לישראל בנובמבר 2020.

עיצוב
-----

עיצוב פנים המכונית שודרג מהדגמים הבסיסים של החברה וכולל מסך מולטימדיה בקוטר 10.25 אינצ'ים ולוח מחוונים דיגיטלי בקוטר 12.3 אינצ'ים.

מפרט טכני
---------

ה-DBX כוללת מנוע טווין טורבו בנזין V8 צילנדרים בנפח 4.0 ליטרים המספק כ-550 כוחות סוס ב-6,500 סיבובים לדקה. תיבת הילוכים אוטומטית בעלת תשעה הילוכים. היא מאיצה מ-0 ל-100 קילומטרים לשעה בתוך 4.5 שניות ומגיעה למהירות מרבית של 291 קילומטרים לשעה.

אסטון מרטין DBX707
------------------

אסטון מרטין DBX707 היא גרסה בעלת ביצועים גבוהים יותר מהגרסה הבסיסית. גרסה זו נחשפה ב-1 בפברואר 2022. גרסה זו כוללת מנוע בנזין V8 צילינדרים בנפח 4.0 ליטר טווין-טורבו משופר המספק 707 כ"ס ומומנט מרבי של 91.7 קג"מ. במקום תיבת הילוכים אוטומטית בעלת 9 הילוכים בגרסה זו קיימת תיבת הילוכים כפולת מצמדים בעלת 9 הילוכים. התאוצה מ-0 ל-100 קמ"ש אורכת 3.3 שניות במקום 4.5 שניות בגרסה הבסיסית והמהירות המרבית עומדת על 310 קמ"ש במקום 291 קמ"ש בגרסה הבסיסית.

גלריה
-----

* מבט לפגוש האחורימבט לפגוש האחורי
* מבט לפגוש הקדמימבט לפגוש הקדמי
* מבט לצדמבט לצד
* מבט לפנים הרכבמבט לפנים הרכב

קישורים חיצוניים
----------------

ויקישיתוף מדיה וקבצים בנושא **אסטון מרטין DBX** בוויקישיתוף
* אתר האינטרנט הרשמי של אסטון מרטין DBX (באנגלית)

הערות שוליים
------------

1. ↑  אסטון מרטין DBX נחשף - בשנה הבאה בישראל, באתר קארטיוב, ‏20 בנובמבר 2019
2. ↑  אסטון מרטין DBX בישראל - מחיר החל מ-1,690,000 שקל, באתר קארטיוב, ‏9 בנובמבר 2020
3. ↑  cartube, החזק ביותר: 2022 אסטון מרטין DBX707 נחשף - cartube, באתר www.cartube.co.il
**ריאד' מנצור** (בערבית: **رياض منصور**, נולד ב-21 במאי 1947) הוא הנציג של הרשות הפלסטינית באומות המאוחדות. מעמדו, הנגזר ממעמד המשלחת הפלסטינית, הוא כשל משקיף קבוע.

חייו
----

מנסור הוא בוגר של אוניברסיטת יאנגסטון שבאוהיו לתואר ראשון בפילוסופיה ותואר שני בייעוץ חינוכי ובעל תואר דוקטורט מאוניברסיטת אקרון שבאוהיו. משנת 2002 משמש כפרופסור נלווה למדעי המדינה באוניברסיטת מרכז פלורידה.

הוא שימש כסגן הנציג הפלסטיני לאו"ם בין השנים 1983 ל-2004. במהלך אותה תקופה שימש במספר תפקידים בעולם העסקים. בשנת 2005 מינה אותו נשיא הרשות מחמוד עבאס לתפקיד במקום נאסר אל-קודווה. מנסור היה אחד מהגורמים הפעילים במאמצים של הרשות הפלסטינית לקבל הכרה כמדינה בעצרת הכללית של האו"ם לקראת ספטמבר 2011.

נשוי ואב לשניים.

קישורים חיצוניים
----------------

ויקישיתוף מדיה וקבצים בנושא **ריאד מנסור** בוויקישיתוף
* הודעה על מינויו
* Riyad H. Mansour (Palestine) - Security Council Media Stakeout
* עמית כהן, השגריר הפלסטיני: לא זקוקים לרשות כדי להקים מדינה, nrg‏, 16 באוגוסט 2011

|  |  |
| --- | --- |
| בקרת זהויות עריכת הנתון בוויקינתונים | 
* GND: 1181855985
* VIAF: 4313155411329408940008
* WorldCat: viaf-4313155411329408940008

 |
**שובל קופר** (שם מדעי: ***Syrmaticus soemmerringii***) הוא מין של פסיון מהסוג שובל החי רק ביפן. הוא קיבל את שמו המדעי על שם החוקר הגרמני סמואל תומאס פון זומרינג.

שובל הוא עוף ראוותן בעל נוצות זנב ארוכות. הוא מגיע לאורך כולל של 87.5-136 ס"מ בזכרים. הנקבות קטנות יותר ומגיעות לאורך 51–54 ס"מ כול הזנב. הפסיון בעל נוצות בצבע חום-נחושת הנראות כמו קשקשים. החזה, הבטן והראש אפורים-ורודים והעיניים חומות אך מכוסות בטבעת אדומה עזה. המקור לבן וכך גם הרגליים. הזנב בעל 3–4 נוצות בולטות בצבע זהוב עם פסים חומים שחורים מעליו.

מטרת נוצות הזכר המפוארות הוא להרשים את הנקבות. הוא עוף פוליגמי המחפש בעונת הרבייה נקבות רבות אך הוא איננו עוזר להם לטפל בקן, בביצים או באפרוחים. הוא מצוי בטבע על קרקעית היערות ההרריים של הונשו, שיקוקו וקיושו. מזונו של פסיון זה הוא מפרוקי-רגליים כמו חרקים, שורשים, זרעים ועלים. הוא נוטה לנוע על הקרקע ומעופף רק בעת סכנה.

### תת-מינים

ישנם 5 תת-מינים של השובל, המתאפיינים בנוצות בעלות גוונים כהים יחסית על פי תפוצתם:

* S. soemmeringii soemmeringii
* S. s. ijimae
* S. s. scintillans
* S. s. intermedius
* S. s. subrufus

קישורים חיצוניים
----------------

ויקישיתוף מדיה וקבצים בנושא **שובל קופר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

הערות שוליים
------------

1. ↑  שובל קופר באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NDL: 01141620

 |
**מיצובישי G4M** היה המפציץ העיקרי של חיל האוויר של הצי הקיסרי היפני במלחמת העולם השנייה.  

המטוס היה מפציץ בינוני, דו מנועי מתוצרת מיצובישי. הכינוי הרשמי של בעלות הברית למטוס היה "בטי" (Betty) בעוד כינויו בפי היפנים היה "סיגר" (葉巻 - האמאקי), על שם צורתו הגלילית והמאורכת, או בגלל נטייתו להידלק ולהתפוצץ אפילו מפגיעות קלות יחסית.

ל-G4M היו ביצועים טובים, במיוחד בטווח הטיסה שלו שהושג בזכות מבנה קל ומינימום הגנה על צוותו ועל מכלי הדלק. תכונות אלו חשפו את חולשותיו בעימותים מול מטוסי קרב אמריקניים במערכה באסיה ובאוקיינוס השקט.

תכנון ופיתוח
------------

מטוסים שתרמו לפיתוחו של הG4M היו מיצובישי G3M וקודמו מיצובשי G1M, המטוס תוכנן להיות בעל מהירות וטווח טיסה גבוהים יחסית לזמן התכנון שהחל ב-1937. כתוצאה מכך, היה החיסכון במשקל עיקרון חשוב בתכנון. המטוס תוכנן להמראה ונחיתה ממסלול יבשתי והוא נועד לתקיפות מטרות קרקע וכלי שיט.
בתחילה תכננה מיצובישי להרכיב בו ארבעה מנועים, ונעשו ניסיונות שונים שלאחריהם העדיף הצי היפני את הגרסאות בנות שני המנועים.

במהלך המלחמה נערכו שיפורים ויוצרו דגמים חדשים של המטוס בהתאם להתפתחות הטכנולוגית ובהתאם לצורכי הצבא.

היסטוריה מבצעית
---------------

טבילת האש של המטוס הייתה בהפצצת העיר האנקוי שבסין ב-13 בספטמבר 1940. הוא השתתף גם בהמשך בהפצצות בסין ותפס מקום מרכזי במערכה בפיליפינים. נעשה בו שימוש רב בתקיפת אוניות כשאחת המוקדמות והמפורסמות שבהן היא אוניית המערכה הבריטית אה"מ פרינס אוף ויילס שטובעה על ידי טורפדו ששוגר מכוח משולב של מפציצי G4M ו-G3M בדצמבר 1941. המטוס השתתף בקרב גוודלקנל בתקיפת מטרות ימיות ויבשתיות. ביומו השני של הקרב ספגו היפנים מכה קשה כש-18 מפציצים הופלו על ידי מטוסי קרב אמריקניים וכוחות נ"מ. גם בהמשך הקרב התבררה יותר ויותר פגיעותו של המפציץ והטייסות ספגו אבדות קשות.  

אחת התקריות הידועות שהמטוס היה מעורב בהן, היא חיסולו של מרשל-גנרל ימי איסורוקו יממוטו שטס ב-G4M שהופל במסגרת מבצע נקם על ידי P-38 לייטנינג אמריקני.  

לקראת סיום המלחמה נשא המטוס בעיקר המאמץ בקרב איי מריאנה. כמו כן, הוא שימש להטלת מטוסי הקמיקזה שלא צוידו במנוע לטיסה ארוכת טווח.

קישורים חיצוניים
----------------

ויקישיתוף מדיה וקבצים בנושא **מיצובישי G4M** בוויקישיתוף
* G4M באתר היסטוריה צבאית
* סקירה על המטוס
* G4M שהתרסק ושופץ ומוצג במוזיאון בקליפורניה

הערות שוליים
------------

1. ↑  ראו בלשונית "Design"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568030205171
* GND: 4738471-2
* LCCN: sh2003008620
* NARA: 10664725
* NKC: ph192883

 |
**סְה-מָה יְוֵּ'אן** אשר נודע גם בתור **ווּ סְה-מָה יֵן** (סינית מסורתית: **晉武帝**, גִּ'ין ווּ דִּי; 236 – 16 במאי 290) היה קיסר סין הראשון לשושלת ג'ין ומחברה של סין לאחר תקופת שלוש הממלכות.

סה-מה יין ירש ממלכה בצפון סין אותה הקים צאו צאו ואבותיו משבט הסימה לקחו עליה את הכוח. עם עלייתו לשלטון בשנת 260 הוא זיהה פרצת כוח בשאננות של יריביו המלכותיים מדרום ובשנת 280 כבש את כל סין.

ביוגרפיה
--------

סְה-מָה ייֵן (司馬炎) נולד בשנת 236 בתקופה של אי יציבות פוליטית מתמשכת אשר אירעתה בסין לאחר נפילת שושלת האן המזרחית.

מבין אילי המלחמה בסין שפעלו לאחר נפילת ההאן, היה המצביא צאו צאו שהוכיח את ידו העליונה וכבש את צפון ומרכז סין עד לעברי נהר היאנגצה. לאחר חלוקת סין בין שלוש ממלכות שבט סְה-מָה הלא מוכר הפך למשפיע עד מאוד על יורשו של צאו צאו, צאו פי ועל חצר מלכותו.

בראש השבט היה אחד מיועציו הממשלתיים של צאו צאו ויורשו, סה-מה יי אשר הוכיח עצמו כמדינאי חזק ולבסוף הפך לעוצר הכס של צאו פנג (יורשו של צאו פי). סה-מה יין ירש את אביו סה-מה ג'ואו בנו של סה-מה יי כדור שלישי להשפעת שבט הסה-מה על משפחת צאו צאו.

עם ירושתו, הדבר הראשון שסה-מה יין עשה זה להבחין בחולשת כוחם של שליטי שושלת צאו צאו ועם תמיכה מדינית מספקת הוא הדיח את יורשו של צאו צאו והכתיר עצמו קיסר סין.

מאז קרב הצוקים האדומים שבו פלש צאו צאו לעבר נהר היאנגצה סין נותרה מחולקת בין שלוש ממלכות; וֵיי (צאו צאו ושטחיו ששלטו על הצפון והמרכז), צ'וּ (החוף לים סין המזרחי והדרום) וווּ (מרכז ומערב האומה). בשנת 270 החל לאחר התכוננות ארוכה בפלישה לתוך שתי הממלכות מדרום לו. בתוך שנה נכבשה ווּ אשר לא הייתה מוכנה לעבר המלחמה ולאחר כך נכשלה צ'וּ בהכנותיה לפלישה שלבסוף הפילה גם אותה.

בשנת 280 איחד לבסוף סה-מה יין את כל סין והוכר כיורשו הלגיטימי של מנדט השמיים ועל כן כקיסרה הראשון ומייסדה של שושלת ג'ין הראשונה. שלטונו של סה-מה יין אופיין בשקט מדיני אך עם מותו בעשור לשלטונו על כל סין, בניו ויורשיו החלו להילחם על כס מלכותו במלחמת שמונת הנסיכים.

קישורים חיצוניים
----------------

ויקישיתוף מדיה וקבצים בנושא **סה-מה יו'אן, קיסר סין** בוויקישיתוף
* היושב ראש באו
* The History of China : Every Year, סרטון באתר יוטיוב (אורך: 7:15) (תולדות סין מדי שנה)
* סה-מה יו'אן, קיסר סין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6422 8291
* LCCN: nr98039613
* Trove: 1436122
* VIAF: 2384332
* WorldCat: lccn-nr98039613

 |
סר **הנרי פוטינגר** (באנגלית: **Sir Henry Pottinger**; בסינית: 砵甸乍; ‏ 3 באוקטובר 1789 – 18 במרץ 1856) היה המושל הראשון של הונג קונג. פוטינגר היה חבר במסדר הבירית ובמועצה המלכותית של הממלכה המאוחדת.

קורות חיים
----------

פוטינגר נולד במחוז דאון שבממלכת אירלנד בשנת 1789, והיה בנו החמישי של אלדרד קורוון פוטינגר (Eldred Curwen Pottinger) ורעייתו אן (לבני הזוג היו שמונה בנים ושלוש בנות). פוטינגר התחנך באקדמיית בלפסט.

בשנת 1804 הצטרף פוטינגר לצבא ושירת בהודו, כשהוא חוקר וממפה את אזור האינדוס ומזרח פרס. פוטינגר ביצע חקירות אלה כשהוא מחופש לסוחר מוסלמי.

בשנת 1806 הצטרף לחברת הודו המזרחית הבריטית ובשנת 1809 לחם בקרבות במהראטה במהלכן הועלה בדרגה מדרגת לוטננט לדרגת קולונל.

בשנת 1820 מונה למנהלן של סינד ולאחר מכן למנהלן של הידרבד.
באותה שנה נשא לאישה את סוזנה מריה קוק, ובשנת 1831 נולד בנם - ויליאם פרדריק פוטינגר. בנם השני, הנרי, נולד ב-10 ביוני 1834.

בשנת 1839 שב לאנגליה וקיבל תואר ברונט.

ב-1841 נשלח פוטינגר להונג קונג במטרה לבדוק האם האי מתאים להוות מושבה. הנחיותיו היו לבדוק את האי (מבחינת אפשרויות ההגנה עליו, והיותו נמל טבעי הנותן מחסה לספינות מפני פגעי הטבע ובעת מלחמה) ואם אינו מתאים למצוא אי אחר מתאים יותר באזור קנטון.

בעקבות ניצחונו על ישאן בהומן, פוטינגר נשא ונתן עם סין על תנאי חוזה ננקינג אשר נחתם בעיר נאנג'ינג ב-29 באוגוסט 1842. בין סעיפי החוזה נקבע כי בריטניה תקבל לידיה את הונג קונג כבסיס טריטוריאלי לצמיתות, וסין תשלם פיצויים של 21 מיליון דולר ולסחורותיה המיוצאות יקבעו מחירים מקסימליים.

בין השנים 1841 - 1843 כיהן פוטינגר כמנהלן (administrator) השני של הונג קונג ובשנת 1843 מונה להמושל הראשון של המושבה.

ב-26 ביוני 1843 מונה למפקד העליון של כוחות הצבא הבריטי בהונג קונג.

בתקופת כהונתו הקים פוטינגר את המערכת הממשלתית של הונג קונג - אשר כללה את המועצה המחוקקת של הונג קונג והמועצה המבצעת של הונג קונג. מועצות אלה התכנסו לעיתים רחוקות ולפוטינגר היה שיקול דעת רחב בהפעלת סמכויותיו.

פוטינגר סיים את כהונתו ב-7 במאי 1844.

לאחר שובו לאנגליה התקבל כחבר במועצה המלכותית, בספטמבר 1846 מונה למושל מושבת הכף, תפקיד בו כיהן במשך שנה. בספטמבר 1847 שב להודו וכיהן כמושל מדרס עד שנת 1854.

לאחר סיום כהונה זו פרש למלטה, שבה נפטר בשנת 1856.

על שמו נקראים רחוב פוטינגר באזור סנטרל שבהונג קונג, פסגת פוטינגר באי הונג קונג, וכן רחוב בבלפסט שבצפון אירלנד, הר פוטינגר מזרחית לבלפסט ואזור בחירה פרלמנטרי בעיר בלפסט.

קישורים חיצוניים
----------------

ויקישיתוף מדיה וקבצים בנושא **הנרי פוטינגר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277538405171
* BnF: cb14475542c (data)
* GND: 119556235
* ISNI: 0000 0000 8128 2126
* LCCN: n88060696
* SNAC: w65d9680
* SUDOC: 08261475X
* VcBA: 495/243268
* VIAF: 49448933
* WorldCat: lccn-n88060696

 |
**ניקומדס הרביעי** (**פילופאטור**) היה מלכהּ האחרון של ביתיניה, שעליה מלך משנת 94 לפנה"ס לערך ועד שנת 74 לפנה"ס, עת מסר את ממלכתו מרצונו לידי הרפובליקה הרומית.

חייו
----

תאריך לידתו, כמו גם תולדותיו טרם היה למלך, אינם ידועים, ונראה כי שנות מלכותו הראשונות היו רגועות. עם זאת בשנת 90 לפנה"ס ובסיוע אחיו של ניקומדס, פלש מיתרידטס השישי, מלך פונטוס לביתיניה ובכך החל את מלחמת מיתרידטס הראשונה בינו לבין הרומאים. ניקומדס נמלט לאיטליה ושב אל ממלכתו רק לאחר שלבקשת הרומאים נסוג מיתרידטס מביתיניה. ואולם הסכסוך לא הגיע לסיומו ושנתיים לאחר מכן תקף ניקומדס את פונטוס בעידודם של הרומאים והובס. הסנאט הרומי שלח את הקונסול לוקיוס קורנליוס סולה, אשר הביס לבסוף את מיתרידטס ושחרר את ביתיניה סמוך לשנת 85 לפנה"ס. שוב שב ניקומדס לביתינה בשנת 84 לפנה"ס, אך מעורבותה של רומא בענייני ממלכתו הייתה רבה וספק אם היה עצמאי לנהלה כרצונו.

בשנת 81 לפנה"ס נשלח יוליוס קיסר הצעיר לביתיניה על מנת לארגן את הצי הרומי שלחופיה. הצלחתו הובילה לשמועות אודות יחסים הומוסקסואליים שקיים עם ניקומדס:

> 
> גאליה לפני קיסר כרעה, והוא לפני ניקומדס;  
> ראו, קיסר חוגג עתה על גאליה כי הוכרעה,  
> ניקומדס אינו חוגג, הוא שהכריע את קיסר תחתיו
> 
> 
> 
> — שיר של חייליו של קיסר, מתוך: סווטוניוס, **חיי שנים עשר הקיסרים**: יוליוס האלוהי, 49.4 (תרגם: אלכסנדר שור)
> 

בשנת 74 לפנה"ס ויתר ניקומדס על השלטון ומסר את ממלכתו לידי הרומאים אשר הכריזו עליה כפרובינקיה רומית. בכך העניק ניקומדס למיתרידטס השישי את העילה לפתיחת מלחמת מיתרידטס השלישית.

קישורים חיצוניים
----------------

ויקישיתוף מדיה וקבצים בנושא **ניקומדס הרביעי** בוויקישיתוף

|  |  |  |
| --- | --- | --- |
| **הקודם**:**ניקומדס השלישי** | **מלכי ביתיניה** | **הבא**:**אין** |